ଛୋଟପିଲାଙ୍କ ହାତରେ ତମାଖୁ ଦ୍ରବ୍ୟ ମଗାନ୍ତୁ ନାହିଁ । ଏହି ବାର୍ତ୍ତା ନେଇ ତମାଖୁ ବିରୋଧୀକର୍ମୀ ତଥା ସଲାମ୍ ଜୀବନ ସଂସ୍ଥାର ସହ ପ୍ରତିଷ୍ଠାତା ମହମ୍ମଦ ଇମ୍ରାନ୍ ଅଲ୍ଲୀ ଶୈଶବକୁ ତମାଖୁ ମୁକ୍ତ କରିବାର ବାର୍ତ୍ତା ବାଣ୍ଟିଛନ୍ତି ।
ସେ ଭାରତର ରାଜଧାନୀ ନୂଆଦିଲ୍ଲୀ, ରାଜସ୍ଥାନସ୍ଥିତ ଅଜମେର ଏବଂ ହରିଆନାସ୍ଥିତ ପାନିପଥର ବିଭିନ୍ନ ପର୍ଯ୍ୟଟନ ସ୍ଥଳୀରେ ତମାଖୁ ବିରୋଧୀ ସଚେତନତାଧର୍ମୀ ପୋଷ୍ଟର୍, ପ୍ଲାକାର୍ଡ ପ୍ରଦର୍ଶନ କରି ଉପସ୍ଥିତ ପର୍ଯ୍ୟଟକମାନଙ୍କୁ ତମାଖୁର ଭୟାବହତା ଉପରେ ସଚେତନତା କରିଛନ୍ତି ।
ନୂଆଦିଲ୍ଲୀସ୍ଥିତ ମହାତ୍ମାଗାନ୍ଧୀଙ୍କର ସ୍ମାରକ ରାଜଘାଟ, ଲାଲକିଲ୍ଲା, କୁତବମୀନାର, ଯୁମା ମସଜିଦ, ଇଣ୍ଡିଆ ଗେଟ୍, ରାଜସ୍ଥାନ ଅଜମେର, ପୁଷ୍କର, ମହାରାଣା ପ୍ରତାପ ସ୍ମାରକ, ହରିଆନା ଐତିହାସିକ ଯୁଦ୍ଧଭୂମି ପାନିପଥ ସ୍ମୃତି ମୈଦାନଠାରେ କରାଯାଇଥିବା ଏ ସଚେତନତା କାର୍ଯ୍ୟକ୍ରମ ତମାଖୁ ବିରୋଧରେ ଏକ ଯୁଦ୍ଧ ବୋଲି ଇମ୍ରାନ୍ କହିଛନ୍ତି ।
